El grup Scout Impeesa 243 de Burjassot celebra el seu 45 aniversari amb una carrera benèfica
2025-07-24

El Grup Scout Impeesa 243 de Burjassot compleix, en 2015, 45 anys. Per celebrar-ho, entre altres projectes a la vista, Impeesa 243 ha organitzat una carrera benèfica que tindrà lloc en el municipi diumenge que ve 8 de febrer. La carrera tindrà dos circuits, un de 5km i un altre de 10km i començarà a les 9:30 h des del Pavelló Cobert. També hi haurà una mini carrera de 700 metres, que començarà a les 10:45 h, dirigida als més xicotets, menors de 12 anys. Tant la 5k com la 10k són competitives i hi haurà premi per als tres primers. La seua organització ha comptat amb la col·laboració de l’Ajuntament de Burjassot.

La carrera és benèfica i els fons aniran destinats al mateix Grup Scout de Burjassot, donada la seua labor social i els seus pocs recursos econòmics. No obstant açò, segons ha manifestat l’organització, si tinguera èxit aquesta primera edició, la carrera serà solidària l’any que ve i anirà en benefici d’alguna altra causa social.

Les inscripcions ja s’han obert, a un preu de 8 euros, i poden realitzar-se en la web www.42ypico.es, fins al pròxim 30 de gener. El lliurament de dorsals es realitzarà aqueix mateix dia, fins a les 9 h. Els participants inscrits tindran avituallament durant la carrera i una samarreta tècnica de regal. Amb els fons obtinguts amb aquesta carrera benèfica, el Grup Scout Impeesa 243 de Burjassot té pensat programar el seu campament estival de 2015 en Kandersterg, un poble de Suïssa en el qual hi ha un centre internacional Scout.